റാന്നി നാറാണംമൂഴി ഗ്രാമപഞ്ചായത്തിലെ കുരുമ്ബന്മൂഴിയിലെ ജനങ്ങളോട് സര്ക്കാര് അവഗണന കാട്ടുന്നത് വ്യക്തമാക്കണമെന്ന് കെപിസിസി സെക്രട്ടറി റാന്നി: ഉരുള്പൊട്ടല് ഉണ്ടായ റാന്നി നാറാണംമൂഴി ഗ്രാമപഞ്ചായത്തിലെ അഞ്ചാം വാര്ഡിലെ കുരുമ്ബന്മൂഴിയില് ജനങ്ങള് അനുഭവിക്കുന്ന ബുദ്ധിമുട്ട് നേരിട്ട് കണ്ടപ്പോള് വലിയ ഹൃദയവേദന ഉണ്ടായതായി കെപിസിസി സെക്രട്ടറി റിങ്കു ചെറിയാന് പറഞ്ഞു. ഉരുള് പൊട്ടി കോസ്വേക്ക് മുകളിലൂടെ വെള്ളം ഒഴുകി. വൈകിട്ട് 4 മണിക്ക് ഉരുള് പൊട്ടിയ ഈ സ്ഥലത്തേക്ക് രക്ഷാപ്രവര്ത്തര്ക്ക് എത്താന് പറ്റിയത് രാത്രി 9 മണിക്കാണ്. ഈ അവസ്ഥ കുരുമ്ബന്മൂഴിയിലെ ജനങ്ങള്ക്ക് ഉണ്ടാവാന് പാടില്ല. ആദിവാസികളും പിന്നോക്ക വിഭാഗക്കാരും താമസിക്കുന്ന സ്ഥലമായിട്ട് പോലും സര്ക്കാര് ഈ അവഗണന കാട്ടുന്നത് എന്തിനാണ് എന്ന് വ്യക്തമാക്കണം എന്ന് അദ്ദേഹം പറഞ്ഞു. ചെറിയ ഒരു മഴ പെയ്താല് പോലും കോസ്വേ മുങ്ങുന്ന അവസ്ഥയാണ് കാരണം, പെരുന്തേനരുവി ഡാം നിര്മ്മിച്ചതിനു ശേഷം അടിഞ്ഞു കൂടുന്ന മണലുകളും ചെളികളും നീക്കചെയ്യുന്നില്ല ഇത് വേനല് കാലത്ത് നീക്കം ചെയ്തിരുന്നുവെങ്കില് ഈ ബുദ്ധിമുട്ട് ജനങ്ങള്ക്ക് അനുഭവിക്കേണ്ടി വരില്ലയിരുന്നു. ഇനിയെങ്കിലും സമയോചിതമായി ഇടപെടല് ഉണ്ടാവന് ബന്ധപ്പെട്ടവര് തയ്യറാകണം. ഒരു ജനതയുടെ പ്രയാസങ്ങള് കണ്ടില്ലെന്നു നടിക്കരുത് എന്നും അദ്ദേഹം പറഞ്ഞു. 25 വര്ഷങ്ങള്ക്ക് മുന്പ് എം.സി.ചെറിയാന് റാന്നി എം.ല്.എ ആയിരുന്നപ്പോള് തൊണ്ണൂറുകളില് വെച്ചൂച്ചിറ, നാറണംമൂഴി പഞ്ചായത്തുകളെ ബന്ധിപിച്ചാണ് കുറുമ്ബന്മൂഴി കോസ്വേ നിര്മിച്ചത്. അന്ന് പല പരിമിതികള് ഉണ്ടായിട്ടും കുറുമ്ബന്മൂഴി കോസ്വേ വിവിധ സര്ക്കാര് ഫണ്ടുകള് ഏകോപിപ്പിച്ചു കൊണ്ട് ജനകീയ പങ്കാളിത്തോടെയാണ് നിര്മിച്ചത്. അന്നു മുതല് എല്ലാ വര്ഷവും മഴമൂലം ഒറ്റപ്പെടുന്ന കുറുമ്ബന്മൂഴിയിലെയും ആയിരക്കണക്കിന് വരുന്ന ദേശവാസികള്ക്ക് ഈ കോസ്വേകള് പുറം ലോകവുമായി ബന്ധപെടാന് ഉള്ള ഏക ആശ്രയവുമായി. പക്ഷെ ഇപ്പോള് കാല് നൂറ്റാണ്ടായി ഇവിടുത്തെ ജനങ്ങളുടെ ആവശ്യമാണ് പുതിയ പാലം. പക്ഷെ മഴ വന്നു, കോസ്വേ ഇന്നും ഒരു വിദൂര സ്വപ്നമാവുകയാണ് ഇവിടത്തെ ജനങ്ങള്ക്ക് . ഈ വര്ഷം ഇതു നാലാം തവണയാണ് ശക്തമായ മഴയും ഉരുള് പൊട്ടലും കാരണം ഈ പ്രദേശം ഒറ്റപെടുന്നത്. എല്ലാ വര്ഷവും ഇങ്ങനെ ഒറ്റ പെട്ടുപോകുന്ന സമയത് അതിന് ശേഷം ഉള്ള എം.ല്.എ മാര് എത്തി, ഇവിടെ ഒരു പാലം അത്യാവശ്യം ആണ്, ഞങ്ങള് അതിനുവേണ്ട നടപടികള് സ്വീകരിക്കും എന്ന് ജനങ്ങളോട് പറയുകയും, ഫോട്ടോയെടുത്ത് വാര്ത്തയാക്കി മടങ്ങുകയും ചെയ്യുന്നത് പതിവ് കാഴ്ച്ചയാണ്. ആയിരങ്ങള് തിങ്ങിപ്പാര്ക്കുന്ന ഇവിടെ രോഗികള്ക്കു ആശുപത്രിയില് പോകുവാനോ, ആഹാര സാധനങ്ങള് വാങ്ങാനോ സാധിക്കുകയില്ല. ജനങ്ങളുടെ പ്രശ്നങ്ങള് ഉള്ക്കൊണ്ട് നടപടികള് സ്വീകരിക്കണം. വിടുകള് നഷ്ടപ്പെട്ടവരെ അടിയന്തിരമായി പുനരദിവസിപ്പിക്കാന് സര്ക്കാര് നടപടി സ്വീകരിക്കണം. അതോടൊപ്പം കുറുമ്ബന്മൂഴിയില് കോസ്വേയ്ക്ക് പകരം പുതിയ പാലം പണിയാനുള്ള നടപടിയുണ്ടാകണമെന്നാണ് നാട്ടുകാരുടെ വര്ഷങ്ങളായുള്ള ആവശ്യം. പരിഗണിക്കാന് പുതിയ ജനപ്രതിനിധിയും, കേരള സര്ക്കാരും തയാറാകണം. അല്ലാതെ ഇനിയും അവരെ അവഗണിക്കല്ലേ എന്ന് അപേക്ഷിക്കുന്നു എന്നും അദ്ദേഹം അഭിപ്രായപ്പെട്ടു.